|  |  |
| --- | --- |
|  |  |
| ΕΛΛΗΝΙΚΗ ΔΗΜΟΚΡΑΤΙΑ**ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ****ΠΕΡΙΦΕΡΕΙΑΚΗ Δ/ΝΣΗ Α’/ΘΜΙΑΣ& Β’/ΘΜΙΑΣ ΕΚΠ/ΣΗΣ** **ΒΟΡΕΙΟΥ ΑΙΓΑΙΟΥ** **ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΧΙΟΥ****ΜΟΥΣΙΚΟ ΣΧΟΛΕΙΟ ΧΙΟΥ** |  **ΧΙΟΣ, 03 – 05 - 2018** |
| **Άγιοι Ανάργυροι - Θυμιανά, 821 00 Χίος** BD10290_Πληροφορίες : Αναστάσιος ΚουτσοδόντηςΤηλέφωνο :2271081360 FAX :2271081360Email : mail@gym-mous-chiou.chi.sch.gr, gymmouschi@sch.gr | **ΠΡΟΣ****ΜΜΕ ΧΙΟΥ** |
|  |  |
| **ΔΕΛΤΙΟ ΤΥΠΟΥ** |

Το Μουσικό Σχολείο Χίου διοργανώνει διήμερο μουσικών εκδηλώσεων την **Τρίτη 8** και την **Τετάρτη 9 Μαΐου 2018**, στις **19:30**. Τα σύνολα του σχολείου (θεάτρου, κλασσικής μουσικής, παραδοσιακής μουσικής, λαϊκής μουσικής, κιθάρας και χορωδίας) θα παρουσιάσουν την δουλειά που προετοίμασαν κατά την διάρκεια του σχολικού έτους.

Καθημερινά στο Μουσικό Σχολείο προσπαθούμε να θέσουμε τις βάσεις και να χαράξουμε τους δρόμους που θα κάνουν τους νέους ανθρώπους κοινωνούς μιας διαφορετικής Παιδείας- αποστολή κάθε άλλο απλή μέσα στις συνθήκες που επιφυλάσσουν οι σύγχρονοι καιροί για το σημερινό σχολείο, αλλά που αξίζει αναμφίβολα κάθε κόπο και θυσία.

Η γιορτή μας αυτή γίνεται επομένως μια πρώτης τάξεως ευκαιρία να προβάλουμε την αναγκαιότητα ύπαρξης των Μουσικών σχολείων, καθώς το έργο και η πολυδιάστατη προσφορά τους δεν στηρίζεται πάντα στον αναγκαίο βαθμό από την σύγχρονη πολιτεία, παρόλο που προσφέρουν στους νέους όχι μόνο μουσική εκπαίδευση αλλά και σφαιρική  καλλιέργεια, συμβάλλοντας ενεργά στην διάπλαση υγιών και ισορροπημένων προσωπικοτήτων.

 Η εκδήλωση θα πραγματοποιηθεί στην αίθουσα εκδηλώσεων του «ΟΜΗΡΕΙΟΥ» ΠΝΕΥΜΑΤΙΚΟΥ ΚΕΝΤΡΟΥ ΔΗΜΟΥ ΧΙΟΥ και η **είσοδος είναι ελεύθερη**.

|  |  |
| --- | --- |
|  | **ΕΚ ΜΕΡΟΥΣ ΤΗΣ ΕΚΠΑΙΔΕΥΤΙΚΗΣ ΚΟΙΝΟΤΗΤΑΣ ΤΟΥ ΣΧΟΛΕΙΟΥ****Ο ΔΙΕΥΘΥΝΤΗΣ****ΑΝΑΣΤΑΣΙΟΣ ΚΟΥΤΣΟΔΟΝΤΗΣ**  |